**7. A**

**7. teden (4. 5.−8. 5.)**

*Dragi učenci,*

*Kar 2 tedna smo se ukvarjali z mladinskim romanom Elvis Škorc, genialni štor. Nazadnje ste pisali spis po navodilih. Spise sem pregledala in za vsakogar zapisala povratno informacijo, ki ste jo prejeli po e-pošti.*

**Torek in sreda**

(Spodnji nalogi sta namenjeni pripravi na ocenjevanje, ki bo prihodni teden.)

Po pošti si torej dobil povratno informacijo o spisu, ki si ga napisal. Nekateri ste svoje spise že popravili, nekateri še ne. Tistim, ki tega še niso napravili, svetujem, da to napravijo zdaj.

Dodatna naloga (če želiš):

Če si spis že popravil, lahko za vajo napišeš oznako Elvisa Škorca (ta je večini povzročala težave). Osebo (torej Elvisa) označiš tako, da poveš, kako se obnaša, kakšna je po značaju (prijazna, jezljiva, hrabra, plašna, negotova …). Vse to pa predstavi s primeri, v katerih se to obnašanje kaže.

**Četrtek in petek**

Pri pisanju spisa ste napravili kar nekaj pravopisnih napak. Največkrat ti je manjkala vejica, včasih ti jo zagode tudi velika začetnica, zato boš v teh dveh dneh napravil vaj za vejico in nekaj za veliko začetnico.

**Četrtek**

Pojdi na spodaj navedeno spletno stran

<https://interaktivne-vaje.si/slovenscina_ps/skladnja_6_9r.html>

izberi poglavje **ODVISNIKI IN VEJICE** in reši 1. in 2. vajo.

(Odvisnikov sicer še nisi jemal, si pa v 6. razredu spoznal »razmerja v povedi«: časovno, vzročno … in pravila postavljanja vejice. Zate je pomembno, da pravilno postaviš vejice.)

Po 5 pravilnih rešitev prepiši v zvezek.

**Petek**

Pojdi na spodaj navedeno spletno stran

<https://interaktivne-vaje.si/slovenscina_ps/pravopis_6_9r_3.html>

izberi in reši obe poglavji **POPRAVI NAPAKE** (velika začetnica).

|  |
| --- |
| Ta teden od tebe na svojo e-pošto tatjana.holy@guest.arnes.si pričakujem spis, če ga še nisi oddal.Če želiš, lahko pošlješ tudi oznako Elvisa Škorca. |